ร้านนี้อยากลองมานานละ พอเพื่อนนัดกินข้าวและชวนกินร้านนี้ เลยรีบมาเดินมาจองคิวเลยจ้า คนรอคิวเยอะมาก เนื้องจากเรามากัน 5 คน ทางร้านบอกว่าเราได้คิวที่ 2 จ้า นึกว่าจะรอไม่นาน แต่ก็รอเกือบ40 นาทีได้ แต่ทางร้านบอกกับเราว่าถ้ารอเกิน 20 นาที จะได้หมูเทวดาฟรี 1ถ้วยจ้า เราก็เลยได้รับสิทธิ์นั่นเลยจ้า

การตกแต่งร้านน่ารักดี เมนูก็ยิ่งน่ารักมาก มีชื่อเมนูแปลกๆ การสั่งก็จะมีกระดาษเขียนเมนูต่างๆไว้แค่เราเขียนจำนวนที่ต้องการแล้วก็ยื่นให้พนักงานได้เลยจ้า

สำหรับเมนูแรกที่เราสั่งกันทันทีก็คือ มันกุ้งจ้า จัดมาเลย 3 ถ้วย ต่อด้วยชุดตะกร้าผักยกสวนวีระ หมูยอโฮมเมด หมูสันคอ หมูเทวดา ฟองเต้าหู้ห่อกุ้งแชงกรีล่า ลูกชิ้นหมึกเกาลูน ลูกชิ้นกุ้งมหาชัย กระพรุนแก้ว ราเม็งผัก และไข่ไก่ ผสมทุกอย่างรวมกันในหม้อ และเอามันกุ้งคลุกกับหมูสับราดลงบนหม้อเป็นขั้นตอนสุดท้าย อยากบอกว่าอร่อยมาดโดยเฉพาะมันกุ้ง ฟินสุดๆ กินกันเกลี้ยงหม้อเลย

ส่วนเมนูเครื่องดื่มมีทั้งชามะลิเตยหอม และเก๊กฮวยชานอ้อย เป็นแบบรีฟิว แก้วละ 35 บาท แต่ขอแนะนำว่าสั่งผสมสองอย่างจะอร่อยกว่าไม่หวานและจืดเกินไป

สรุปมื้อนี้ 5 คน จ่ายไป 1,186 บาท คุ้มค่ามาก ไม่แพงเลยค่ะ